Hanc cartam et donum fecit domnus abbas Gausfredus, qui filius fuit Alcherii Comacensis castri, de centum et quinque areas de salinas que consistunt in marisco qui vocatur Moun, quas contrariabant Haimus qui vocatur Jais et uxor sua Geilla; redemitque eas abbas G[ausfredus] inter virum et uxorem, XL solidos, et filio eorum nomine Haimo dedit abbas unum equum pullinum. Et dedit abbas salinas Deo et Sancto Petro Cluniensis cœnobii, ipsis firmantibus et auctorizantibus. Si quis vero de eorum parentela vel quecunque persona, eas contradicere vel contrariare, sine recto judicio, presumpserit, mille solidos componat, et insuper anathematizatus et a Dei regno alienatus sit. Amen. S. Willelmi ducis. S. Willelmi vicecomitis. S. Aymonis et uxoris ejus. S. Ebblonis.